**PROGRAM VIKENDA**

**PETEK, 21. 4. 2017**

* 17.00: uvodna predstavitev Mandale ZVOKA in SLIKE
* 19.00: večerja (možnost veganske in vegetarijanske hrane)
* 21.00: koncert ob razstavi ART SOUND ALEX IMELIO & SONIA TROST z gosti (koncert za zunanje obiskovalce) – trajanje koncerta: 1:20 (Café Central)

**SOBOTA, 22. 4. 2017**

- 9.00–10.30: delavnica z Sonio Trošt – izvor Mandale, njen vpliv na fizično in mentalno sliko človeka

- 10.45–12.15: delavnica z Alexom Imelio (vpliv zvočnih frekvenc, učenje pravih tonov vokala,  zdravljenje z zvokom)

- 12.30: skupinska ZVOČNA terapija ART & SOUND MANDALE

- prosto popoldne za obisk Term Portorož (v ceno paketa je vključeno kopanje v Sea SPA in v bazenih s termalnim Pramorjem)

- 19.00: večerja (možnost veganske in vegetarijanske hrane)

**NEDELJA, 23. 4. 2017**

- 9.00–12.00: delavnice povezanosti zvoka, slike in simbolov pod vodstvom Sonie Trošt in Alexa Imelia - ART & SOUND mandala

- prosto popoldne za obisk Term Portorož (v ceno paketa je vključeno kopanje v Sea SPA in v bazenih s termalnim Pramorjem)

- 17.30: zaključni koncert ART & SOUND MANDALA v Café Central

\*check-out do 14. ure

\*doplačilo za enoposteljno sobo

**VSEBINA IN PROGRAM RAZSTAVE, 7. 4. ob 17.00**

Razstava ART Mandala z naslovom Sun Sky Sea & the Universe /mag.ALU Sonia Trošt /

Opus slik magistre Akademije za likovno umetnost Sonie Trošt izraža simbolni svet različnih vibracij na zemlji, v oceanu, na nebu in v vesolju, ki nas obkroža. Skozi njeno izostreno opažanje narave se razlivajo ART mandale v mogočni eksploziji barv na platnu. Neverjetna kombinacija barvitih simbolov in oblik riše brezmejno doživljanje globin vesolja, budne opazovalce Art mandal v Sloveniji in v tujini pa spominja tudi na njihove duhovne razsežnosti.

Predstavlja tiste svetove, ki so očem v realnem okolju mnogokrat nevidne. Slika različne energetske strukture, nebesne oblike, ki vzpodbudijo v človeku različne impulze in občutke. Njena slika je preplet barv, oblik, kristalov, peska, različnih naravnih materialov. Gre za vizijo, ki prenaša svet nevidnega v svet VIDNEGA.

Podnaslov njenega dela je my ART. my VISION. my UNIVERSE. Njene slike težijo k razsežnosti vesolja, k nebu, soncu, morju, globinam in širinam zemlje, oceanov, zvezd, celotnega univerzuma.

Umetnost in sliko opazovalcu predstavi z drugega zornega kota. Ob slikah Art mandal boste v živo slišali zvoke morja, globin, pojočih skled, flavte in različne vokale vrhunskih glasbenikov.

Sonia Trošt je magistra Akademije za likovno umetnost v Ljubljani in Fakultete za arhitekturo. Specializacije iz področij eko umetnosti in arhitekture je izvajala doma in v tujini (Lugano v Švici, London v Veliki Britaniji, Bangalore-Vrindavana v Indiji). Deluje predvsem na področju ekološke umetnosti. Živi in ustvarja na slovenski Obali. Kristalne kode, vnešene v energetske slike, so odsev zvezdnatega neba in pozicij planetov na nebu. Projekte izvaja doma in po svetu pod univerzalnim naslovom Ecolife ART.

<http://arhitektura-ekolife.si/art/>